CELEX: 62017TN0168
Language: el
Date: 2017-03-16 00:00:00
Title: Υπόθεση T-168/17: Προσφυγή της 16ης Μαρτίου 2017 — CBA Spielapparate- und Restaurantbetriebs κατά Επιτροπής

15.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/40
            
         Προσφυγή της 16ης Μαρτίου 2017 — CBA Spielapparate- und Restaurantbetriebs κατά Επιτροπής
   (Υπόθεση T-168/17)
   (2017/C 151/51)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: CBA Spielapparate- und Restaurantbetriebs GmbH (Βιέννη, Αυστρία) (εκπρόσωπος: A. Schuster, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να κάνει δεκτή την προσφυγή ακυρώσεως και να ακυρώσει την προσβαλλόμενη απόφαση·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Με την υπό κρίση προσφυγή η προσφεύγουσα ζητεί την ακύρωση της αποφάσεως C (2017) 249 τελικό της Επιτροπής, της 13ης Ιανουαρίου 2017, σχετικά με την επιβεβαιωτική αίτηση της προσφεύγουσας για πρόσβαση σε έγγραφα κατά τον κανονισμό (ΕΚ) 1049/2001 (1).
   Προς στήριξη της προσφυγής, η προσφεύγουσα προβάλλει δύο λόγους ακυρώσεως.
   
               1.
            
            
               Πρώτος λόγος ακυρώσεως: Παράβαση ουσιώδους τύπου, ιδίως έλλειψη αιτιολογίας
            
         
               2.
            
            
               Δεύτερος λόγος ακυρώσεως: Παραβίαση του δικαίου των Συνθηκών
               Η προσφεύγουσα υποστηρίζει ότι οι θεσπίζουσες εξαιρέσεις διατάξεις του άρθρου 4 του κανονισμού (ΕΚ) 1049/2001 που εφάρμοσε η Επιτροπή στερούνται νομιμότητας, λόγω αντιθέσεώς τους προς υπέρτερης ισχύος πρωτογενές δίκαιο, ιδίως προς τα άρθρα 42 και 47 του Χάρτη των Θεμελιωδών Δικαιωμάτων της Ευρωπαϊκής Ένωσης.
               Πέραν αυτού, και στο δίκαιο της Ένωσης ισχύει η αρχή της υπεροχής του υπέρτερης ισχύος πρωτογενούς δικαίου έναντι του αντίθετου προς αυτό παραγώγου δικαίου, και συνεπώς η Επιτροπή όφειλε, και για τον λόγο αυτό, να μην εφαρμόσει τις θεσπίζουσες εξαιρέσεις διατάξεις του άρθρου 4 του κανονισμού (ΕΚ) 1049/2001.
            
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).